ટેકનોલોજી આપણને ભૌતિક શક્તિ આપે છે. નૈતિક રીતે તે તટસ્થ છે – નૈતિકતા સાથે તેને કોઈ સંબંધ નથી. આપણી મરજી પ્રમાણે સદ અસદ હેતુ માટે તેનો ઉપયોગ થઈ શકે. ભૌતિક શક્તિ જેમ વિશેષ તેમ આ શક્તિનો વિનિયોગ મંગળ માટે થવો જોઈએ અમંગળ માટે નહીં તેવી આધ્યાત્મિક સૂઝ અને સદગુણ માટેની જરૂરીયાત પણ વધારે. ભૌતિક શક્તિનું, સમુચિત આધ્યાત્મિક શક્તિથી એટલે કે પ્રેમ અને જ્ઞાનથી સંતુલન ન થાય તો એ વરદાનને બદલે અભિશાપ બની રહે. ભૌતિક શક્તિ ઓછી હોય તે જ સારું. નૈતિકતાનો ગાળો – નો અર્થ એ કે આપણે માનવ બન્યા ત્યારથી આપણી દુન્યવી શક્તિનો ઉપયોગ કરવા જેટલી આધ્યાત્મિક શક્તિ કદી ધરાવી નથી; મને લાગે છે આ ખાઈ, આગળના કોઈ પણ સમય કરતા આજે વધારે ઉંડી અને પહોળી છે.